Nephrozoa

Ti Nephrozoa ket ti maysa a nangruna a klado dagiti bilateria, a nabingbingay kadagiti protostome ken dagiti deuterostome, nga aglaon kadagiti ganggani nga amin a pilo ti ayup ken dagiti sumurok a maysa a riwriw a sibibiag a sebbangan. Ti kabsatna a klado ket ti Xenacoelomorpha. Ti Ambulacraria (kombension a dagiti deuterostome) ket dati idi a naipampanunotan a kabsat iti Xenacoelomorpha, a mangbukel iti Xenambulacraria a kas dagiti basalo a Deuterostome, wenno basalo a Bilateria a mangpabalin nga imbalido ti Nephrozoa ken dagiti Deuterostome kadagiti nasapsapa a panagadal. Ti coelom, ti trakto ti pangalpaan ken dagiti pagrugitan nga organo, ken dagiti kordon ti nerbios ket napadur-as iti Nephrozoa. Naisuppiatan a, gapu ta ti protonephridia ket mabirukanda laeng kadagiti protostome, saanda a maikeddeng a kas maysa a sinapomorpia iti daytoy a grupo. Daytoy ket mangaramid iti Nephrozoa a kas maysa a saan a husto a nagan, a mangibati ti Eubilateria a kas ti nagan iti daytoy a klado.

Dagiti Chordata (a mangiraman kadagiti amin a bertebrata) ket dagiti deuterostome. Mabalin a ti agtawen iti 555 a riwriw a tawen a Kimberella ket maysa idi a protostome. No kastoy, ti kaibuksilanna daytoy ket dagiti kaputotan ti protostome ken deuterostome ket mabalin a nagsisinada iti panawen sakbay a nagparang ti Kimberella — iti saan a nakurkurang ngem 558 a riwriw a tawen ti napalabas, ken isu a nabaybayag a sakbay ti rugi ti Kambriano kadagiti 541 a riwriw a tawen ti napalabas.

 Dagiti nagibasaran 

 Adu pay a mabasbasa 




 Dagiti akinruar a silpo 



Kategoria:Bilateria